Производството по делото е образувано по жалба на Л. Г. Ч. от с. К., община С., ул. „Н. П.“  № 20, Вх. Б, против писмо изх. № 01-013-6500/693/07.07.2017 год.  на Д. на ОД на ДФ “. - Б. и е с правно основание чл. 145 АПК.
В жалбата се навеждат доводи, че неизпълнението на задължението се дължи на обективни причини, които не могат да се вменят във вина на жалбоподателя. Иска се отмяна на писмото и връщане на преписката на органа за ново произнасяне.
Съдът след преценка на доказателствата намира жалбата за недопустима.
Оспореното писмо съдът счита, че не носи белезите на индивидуален административен акт, тъй като с него не се засягат права и законни интереси на жалбоподателя, а същото има уведомителен характер. В него са изложени констатации от извършена административна проверка по сключения договор № 01/112/08136 от 15.11.2012 год. С оспореното писмо е дадена възможност на жалбоподателя да направи своите възражения по направените констатации. След излагане на съображения органът ще се произнесе, обсъждайки ги с краен административен акт, който подлежи на съдебен контрол. Това писмо представлява междинен  акт, част от процедурата по издаване на крайния акт и в този смисъл не е административен акт по смисъла на чл. 21, ал.5 от АПК. Съгласно чл. 73 от ЗУСЕСИФ финансовата корекция се определя по основание и размер с мотивирано решение на ръководителя  на управляващия орган, одобрил проекта. Преди издаването на решението управляващият орган трябва да осигури възможност бенефициентът да представи в разумен срок, който не може да бъде по-кратък от две седмици своите писмени възражения по основателността и размера на финансовата корекция и при необходимост да приложи доказателства. След изпълнението на тази процедура се издава решение в едномесечен срок от представянето на тези възражения, като в решението се обсъждат и тези възражения и доказателства. Това решение се оспорва пред съд по реда на административно процесуалния кодекс, като при оспорването се прилагат разпоредбите на чл. 27, ал.3 и ал. 5-7. Следователно на обжалване подлежи решението на ръководителя на управляващия орган, одобрил проекта, с което се определя финансовата корекция.Видно от обжалваното писмо в него са посочени обстоятелства, които налагат тази финансова корекция, като е дадена възможност на жалбоподателя при несъгласие с тези направени констатации в 14- дневен срок от получаването му да представи писмени доказателства и документи, удостоверяващи извършените в срок инвестиции, залегнали в приложение № 8 и документите, удостоверяващи тези инвестиции. Оттук следва извода, че с това писмо е дадена възможност на жалбоподателя да направи възражения, подкрепени с доказателства, които органът ще обсъди и ще издаде решение или да заплати доброволно сумата, ако няма възражения.
Именно това решение подлежи на съдебен контрол.
Обстоятелствата изложени в жалбата представляват именно възражения, които ръководителя на управляващия орган, одобрил проекта, следва да обсъди в решение, което подлежи на съдебен контрол.
Воден от горното и на основание чл. 158, т.1 от АПК съдът

О П Р Е Д Е Л И :

ОСТАВЯ БЕЗ РАЗГЛЕЖДАНЕ жалбата на Л. Г. Ч. от с. К., община С., ул. „Н. П.“  № 20, Вх. Б, против писмо изх. № 01-013-6500/693/07.07.2017 г.  на Д. на ОД на ДФ “. - Б..
ПРЕКРАТЯВА производството по адм. дело № 626/2017 год. по описа на Административен съд - Б..
Определението подлежи на обжалване в 7мо дневен срок от съобщението на страните пред ВАС на РБ София.

                             Съдия: /п/ Серафимка Мадолева

Вярно с оригинала!
Е.Ф.